als_Latn dik_Latn sag_Latn
Gilman Lika është shfaqur i lumtur për transferimin e tij te Vllaznia, teksa nuk ngurron që ta pranojë hapur se e ndiente si borxh këtë rikthim. Nga ana tjetër, premton se do të japë më të mirën, në mënyrë që Vllaznia të realizojë objektivat që ka për këtë sezon. “Kam vërtet emocione, sepse rikthehem tek ekipi i qytetit tim, pikërisht aty ku nisa karrierën. E kisha si obligim dhe si borxh një rikthim të tillë. Ajo që premtoj unë është që të bëj më të mirën për Vllazninë, në mënyrë që ajo të arrijë objektivat maksimalë që ka”, ka deklaruar lojtari më i ri i shkodranëve, Lika.
als_Latn